CELEX: 31988R3565
Language: hr
Date: 1988-11-16 00:00:00
Title: Uredba Komisije (EEZ) br. 3565/88 od 16. studenoga 1988. o razvrstavanju određene robe u kombiniranu nomenklaturu

02/Sv. 005
            
            
               HR
            
            
               Službeni list Europske unije
            
            
               163
            
         31988R3565
   
               L 311/25
            
            
               SLUŽBENI LIST EUROPSKE UNIJE
            
            
               16.11.1988.
            
         
      UREDBA KOMISIJE (EEZ) br. 3565/88
   od 16. studenoga 1988.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2658/87 (1) o tarifnoj i statističkoj nomenklaturi i o Zajedničkoj carinskoj tarifi, kako je zadnje izmijenjena Uredbom (EEZ) br. 1315/88 (2), a posebno njezin članak 9.,
   budući da je, zbog osiguranja jedinstvene primjene kombinirane nomenklature priložene navedenoj Uredbi, potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena Opća pravila za tumačenje kombinirane nomenklature i da se ta pravila također odnose na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, a s ciljem primjene tarifa ili drugih mjera u vezi s robnom razmjenom;
   budući da je u skladu s navedenim Općim pravilima robu iz stupca 1. tablice iz Priloga ovoj Uredbi potrebno razvrstati pod odgovarajuće oznake KN iz stupca 2., a na temelju razloga navedenih u stupcu 3.;
   budući da Odbor za nomenklaturu nije dostavio mišljenje u roku kojeg je odredio njegov predsjedavajući,
   DONIJELA JE OVU UREDBU:
   Članak 1.
   Roba iz stupca 1. tablice iz Priloga razvrstava se sada u kombiniranu nomenklaturu sukladno odgovarajućim oznakama KN iz stupca 2. te tablice.
   Članak 2.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. studenoga 1988.
      
         
            Za Komisiju
         
         
            COCKFIELD
         
         
            Potpredsjednik
         
      
   
   
      (1)  SL L 256, 7.9.1987., str. 1.
   
      (2)  SL L 123, 17.5.1988., str. 2.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               1.
            
            
               2.
            
            
               3.
            
         
               
                           1.
                        
                        
                           Žvakaća guma koja se sastoji od nikotina vezanog na smolu ionskog izmjenjivača (2 mg nikotina po tableti), od glicerina, sintetičkog polimera, natrijevog karbonata, natrijevog hidrogenkarbonata, D-glucitola (sorbitola) i aroma koje posebno oponašaju okus duhanskog dima, čije se korištenje preporučuje osobama koje žele prestati pušiti
                        
                     
            
               2106 90 91
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature i tekstovima oznaka KN 2106, 2106 90 i 2106 90 91.
               Ovaj proizvod ne sadrži šećer te ga ne obuhvaća oznaka KN 1704 10 (također vidjeti HS napomenu za pojašnjenje tarifnog broja 2106, stavke B (9)).
            
         
               
                           2.
                        
                        
                           Mometazon furoat (DCIM)
                        
                     
            
               2937 29 90
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature i tekstovima oznaka KN 2937, 2937 29 i 3737 29 90.
               Ovaj proizvod nije halogenski derivat adrenokortikalnog hormona iz oznake 2937 22 00, već je derivat takvog proizvoda.
            
         
               
                           3.
                        
                        
                           Samoljepljiv plastični film, s jedne strane premazan glicerol trinitratom pomiješanim s akrilnim ljepilom, koji sadrži najmanje 4 mg/cm2 glicerol trinitrata, zaštićen pokrovom koji se može odlijepiti
                        
                     
            
               3005 10 00
            
            
               Razvrstavanje se utvrđuje odredbama Općih pravila 1. i 6. za tumačenje kombinirane nomenklature i tekstovima oznaka KN 3005 i 3005 10 00.